תקנות החשמל (מיתקני חשמל לתמרורי הוריה (רמזורים) במתח שאינו עולה על מתח נמוך)

{{ח:התחלה}}
{{ח:כותרת|תקנות החשמל (מיתקני חשמל לתמרורי הוריה (רמזורים) במתח שאינו עולה על מתח נמוך), התשס״א–2001}}

{{ח:פתיח-התחלה}}
{{ח:תיבה|ק״ת תשס״א, 422|תקנות החשמל (מיתקני חשמל לתמרורי הוריה (רמזורים) במתח שאינו עולה על מתח נמוך)|https://olaw.org.il/takanot/takanot-6086.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החשמל#סעיף 13|סעיף 13}} {{ח:חיצוני|חוק החשמל|לחוק החשמל, התשי״ד–1954}} (להלן – החוק), ובאישור ועדת העבודה והרווחה של הכנסת לפי {{ח:חיצוני|חוק העונשין#סעיף 2|סעיף 48(א) לחוק־יסוד: הממשלה}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: כללי}}

{{ח:פנימי|פרק ג|פרק ג׳: התקנות}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אבזר“ – פריט של ציוד חשמלי המשמש לתמסורת (transmission) או לחלוקה (distribution) של אנרגיה חשמלית;
{{ח:ת|סוג=הגדרה}} ”אספקה“ – אספקת חשמל למיתקן לרבות האמצעים הפיזיים לכך;
{{ח:ת|סוג=הגדרה}} ”אספקה חלופית“ – אספקת חשמל כחלופה, מלאה או חלקית, לאספקה מרשת של חברת חשמל או מרשת לאספקה עצמית, בשעת הפסקתה;
{{ח:ת|סוג=הגדרה}} ”ארון פיקוד“ – לוח המותקן בארון המשמש להגנה מכנית;
{{ח:ת|סוג=הגדרה}} ”דרגת הגנה IP XXX“ – דרגת הגנה כמשמעותה בתקן ישראלי ת״י 981;
{{ח:ת|סוג=הגדרה}} ”הדק“ – אמצעי מכני לחיבור מוליך או מוליכים;
{{ח:ת|סוג=הגדרה}} ”החלק האלקטרוני“ – רכיבים אלקטרונים המבקרים את פעילות המערכת;
{{ח:ת|סוג=הגדרה}} ”זינה צפה“ (IT) – אמצעי הגנה בפני חשמול המאופיין על ידי העדר הארקת השיטה;
{{ח:ת|סוג=הגדרה}} ”חברת חשמל“ – חברה לאספקת חשמל בעלת רישיון ספק שירות חיוני כהגדרתו {{ח:חיצוני|חוק משק החשמל|בחוק משק החשמל, התשנ״ו–1996}};
{{ח:ת|סוג=הגדרה}} ”חי“ – מצב של מוליך – לרבות מוליך אפס (N) – או אבזר המחובר למקור זינה באופן גלווני או השראתי, או כשהוא טעון חשמל;
{{ח:ת|סוג=הגדרה}} ”חשמלאי“ – בעל רישיון לעסוק בביצוע עבודות חשמל לפי {{ח:חיצוני|חוק החשמל|החוק}};
{{ח:ת|סוג=הגדרה}} ”כבל“ – מוליך יחיד מבודד שיוצר עם מעטה נוסף, או מספר מוליכים מבודדים שאוגדו בתהליך ייצורם במעטה מבדד נוסף משותף;
{{ח:ת|סוג=הגדרה}} ”לוח“ – מסד והציוד החשמלי המורכב עליו, המשמשים להבטחה של מיתקן חשמלי, לפיקוד ולבקרה, למעט בתי תקע ומפסקים הכלולים במעגל סופי;
{{ח:ת|סוג=הגדרה}} ”לולאת התקלה“ – מסלול זרם התקלה ממקור הזינה וחזרה אליו, העובר בין כל אחד מאלה, או דרך מקצתם, כשהם מחוברים בטור או במקביל –
{{ח:תתת|(1)}} מוליכי הזינה;
{{ח:תתת|(2)}} מוליכי הארקה (PE);
{{ח:תתת|(3)}} מוליכי PEN;
{{ח:תתת|(4)}} אלקטרודת הארקה;
{{ח:תתת|(5)}} המסה הכללית של האדמה;
{{ח:תתת|(6)}} הארקת השיטה של מקור הזינה;
{{ח:ת|סוג=הגדרה}} ”מבטח“ – נתיך או מפסק אוטומטי המשמש להפסקה אוטומטית של זרם יתר במעגל או בקו;
{{ח:ת|סוג=הגדרה}} ”מוליך“ – גוף המיועד ומתוכנן להעברת זרם חשמלי;
{{ח:ת|סוג=הגדרה}} ”מוליך הארקה (PE)“ (Protective Earth) – מוליך המחבר, במישרין או בעקיפין, אלקטרודת הארקה אל אחד מאלה:
{{ח:תתת|(1)}} גופי מתכת, החייבים בהארקת הגנה;
{{ח:תתת|(2)}} נקודה בשיטה המיועדת להארקת השיטה;
{{ח:ת|סוג=הגדרה}} ”מחבר“ – אבזר אשר נועד לחבר בין שני קטעי מוליך באופן חשמלי ומכני;
{{ח:ת|סוג=הגדרה}} ”מיתקן תהר״ם“ – מיתקן חשמלי קבוע או מיטלטל, הכולל עמודי רמזורים, פנסים, תמרורים מוארים, תמרורים מתחלפים, גלאי תנועה, לחיצים להולכי רגל, מצלמות רמזור, מצלמות וידאו ומקורות זינה ייחודיים למטרות פיקוד ובקרה של תעבורת כלי רכב והולכי רגל;
{{ח:ת|סוג=הגדרה}} ”מכשיר“ – ציוד חשמלי המיועד להמרה במתכוון של אנרגיה חשמלית באנרגיה חשמלית אחרת או באנרגיה מסוג אחר;
{{ח:ת|סוג=הגדרה}} ”מעגל“ – מוליכים אחדים המותקנים יחד ומוגנים על ידי מבטח משותף;
{{ח:ת|סוג=הגדרה}} ”מעגל סופי“ – מעגל שתחילתו במבטח הקרוב ביותר למכשיר או לבית תקע וסיומו במכשיר או בבית תקע;
{{ח:ת|סוג=הגדרה}} ”מפסק“ – אבזר המיועד להפסקה ולחיבור של זרם חשמלי במיתקן חשמלי;
{{ח:ת|סוג=הגדרה}} ”מפסק אוטומטי“ – מפסק בעל כושר הפסקה של זרם יתר מוגדר, הכולל מנגנון אוטומטי להפסקת מעגל במקרה של זרם יתר; יכול שמפסק אוטומטי יתופעל ידנית;
{{ח:ת|סוג=הגדרה}} ”מפסק אוטומטי זעיר“ – מפסק אוטומטי שאינו ניתן לכוונון;
{{ח:ת|סוג=הגדרה}} ”מפסק ראשי“ – מפסק המיועד למיתוג מיתקן חשמלי בשלמותו;
{{ח:ת|סוג=הגדרה}} ”מתח“ – בזרם חילופין – שיעורי האפקטיבי; בזרם ישר – שיעורו כאשר תכולת האדוות שבו אינה עולה על 10 אחוזים;
{{ח:ת|סוג=הגדרה}} ”מתח דורבן“ – מתח רגעי העולה בהרבה על המתח הנומינלי, הנובע מתופעת מעבר כגון ברק או פעולת מיתוג;
{{ח:ת|סוג=הגדרה}} ”מתח נמוך“ – מתח העולה על מתח נמוך מאוד ואינו עולה על 1,000 וולט בזרם חילופין או 1,500 וולט בזרם ישר בין שני מוליכים כלשהם באותה שיטת אספקה;
{{ח:ת|סוג=הגדרה}} ”מתח נמוך מאוד“ – מתח שאינו עולה על 24 וולט בזרם חילופין או 60 וולט בזרם ישר בין שני מוליכים כלשהם באותה שיטת אספקה;
{{ח:ת|סוג=הגדרה}} ”נתיך“ – מבטח הפועל על ידי התכת אלמנט ניתך;
{{ח:ת|סוג=הגדרה}} ”סוג II“ – סוג ציוד המיועד לזינה במתח נמוך, שחלקיו החיים מבודדים בבידוד כפול או בבידוד מוגבר;
{{ח:ת|סוג=הגדרה}} ”סרגל הדקים“ – שורה של הדקים המותקנים בסמיכות אחד לשני;
{{ח:ת|סוג=הגדרה}} ”ציוד“ – כלל הפריטים המהווים מיתקן חשמלי או חלק ממנו;
{{ח:ת|סוג=הגדרה}} ”תהר״ם“ – תמרורי הוריה (רמזורים);
{{ח:ת|סוג=הגדרה}} ”תהר״ם מיטלטל“ – תהר״ם שאינו מותקן באופן קבוע;
{{ח:ת|סוג=הגדרה}} ”תהר״ם קבוע“ – תהר״ם המקובע בחיבור מכני למבנה או לקרקע;
{{ח:ת|סוג=הגדרה}} ”תקן“ – כל אחד מאלה:
{{ח:תתת|(1)}} תקן ישראלי – ת״י – תקן ישראלי שפורסם לפי {{ח:חיצוני|חוק התקנים|חוק התקנים, התשי״ג–1953}};
{{ח:תתת|(2)}} תקן IEC שפרסמה הנציבות הבין־לאומית לאלקטרוטכניקה (International Electrotechnical Commission);
{{ח:תתת|(3)}} תקן DIN שפרסם מכון התקינה הגרמני (Deutsches Institut fuer Normung);
{{ח:תתת|(4)}} תקן BS שפרסם מכון התקנים הבריטי (British Standard Institution);
{{ח:תתת|(5)}} תקן אחר שאישר המנהל;
{{ח:תת}} התקנים שבפסקאות (1) עד (5) הופקדו לעיון הציבור בספריית מכון התקנים, רח׳ חיים לבנון 42, תל אביב ובמרכז המידע של חברת החשמל לישראל בע״מ, אתר תחנת הכוח, חיפה.

{{ח:קטע2|פרק ב|פרק ב׳: כללי}}

{{ח:סעיף|2|אחריות}}
{{ח:תת|(א)}} לא יתכנן אדם מיתקן תהר״ם, לא יתקינו ולא יבצע בו כל עבודה, אלא אם כן הוא בעל הכשרה מתאימה ומורשה לכך לפי תקנות אלה, והתכנון ההתקנה או העבודה מתבצעים בהתאם להוראות תקנות אלה.
{{ח:תת|(ב)}} לא ירשה הבעלים, המחזיק או האחראי על הפעלתו של מיתקן תהר״ם, לאדם אחר מטעמו לתכנן מיתקן תהר״ם, להפעילו או לבצע בו כל עבודה, אלא אם כן הוא בעל הכשרה מתאימה ומורשה לכך לפי תקנות אלה, והתכנון, ההתקנה או העבודה מתבצעים בהתאם להוראות תקנות אלה.
{{ח:תת|(ג)}} לא יפעיל אדם מיתקן תהר״ם אלא אם כן הוא מותקן ומתוחזק לפי הוראות תקנות אלה.

{{ח:סעיף|3|התקנת מערכת תהר״ם}}
{{ח:תת|(א)}} מערכת חיבורי החשמל של מיתקן תהר״ם תתוכנן בידי חשמלאי בלבד.
{{ח:תת|(ב)}} התקנה, שינוי ותחזוקה של מערכת כאמור בתקנת משנה (א) תיעשה בידי חשמלאי או בפיקוחו.
{{ח:תת|(ג)}} ציוד התקנה חשמלי המשמש מערכת תהר״ם יתאים לתקן.

{{ח:סעיף|4|מאפייני האספקה}}
{{ח:תת|(א)}} אספקה למערכת תהר״ם קבועה תהיה במתח של 230/400 וולט, ובתדר של 50 הרץ, ותיעשה באמצעות חיבור קבוע ומפסק ראשי דו קטבי באספקה חד־מופעית או באמצעות חיבור קבוע ומפסק ראשי ארבע קטבי באספקה תלת מופעית.
{{ח:תת|(ב)}} תהר״ם מיטלטל יוזן במתח נמוך מאד בלבד.

{{ח:סעיף|5|עמידות תהר״ם בתופעות מעבר}}
{{ח:תת|(א)}} תהר״ם יעמוד במתח דורבן (Voltage Spike) של 650 וולט (ערך מוחלט) לפחות; בכניסת האספקה לתהר״ם יותקנו התקנים למניעת חדירת מתח דורבן בעל ערך גבוה יותר.
{{ח:תת|(ב)}} תהר״ם יפעל באופן סדיר גם בתנאי האספקה האלה:
{{ח:תתת|(1)}} תנודות המתח בגבולות ‎+10% עד ‎−15%;
{{ח:תתת|(2)}} תנודות התדר בגבולות 2%;
{{ח:תתת|(3)}} תכולת הגלים העליונים במתח עד 5%;
{{ח:תתת|(4)}} ירידת מתח קצרה שמשכה פחות מ־2 אלפיות השניה ועצמתה אינה עולה על 65 וולט (ערך מוחלט).

{{ח:סעיף|6|לוח ראשי ומפסק ראשי}}
{{ח:תת|(א)}} מיתקן תהר״ם יצויד בלוח ראשי לפי הוראות {{ח:חיצוני|תקנות החשמל (התקנת לוחות במתח עד 1,000 וולט)|תקנות החשמל (התקנת לוחות במתח עד 1,000 וולט), התשנ״א–1991}}.
{{ח:תת|(ב)}} גישה למפסק ראשי של תהר״ם תתאפשר רק לאחר פתיחת דלת במפתח.
{{ח:תת|(ג)}} מיתקן תהר״ם יכול שיכיל עד שני בתי תקע ומנורה אחת שלא ימותגו על ידי המפסק הראשי אלא באמצעות מפסק אוטומטי זעיר מיוחד בעבורם, ובלבד שציוד כאמור ישולט בנוסח: ”אבזר זה ממשיך לקבל זינה גם לאחר הפסקת המפסק הראשי“.

{{ח:סעיף|7|מבטח בתהר״ם}}
{{ח:ת}} לא ייעשה שימוש בתהר״ם במבטח מסוג נתיך, למעט מבטח של חברת חשמל.

{{ח:סעיף|8|אספקה חלופית לתהר״ם}}
{{ח:תת|(א)}} מיתקן תהר״ם קבוע יצויד באמצעי אספקה חלופית כגון גנרטור או בהתקן המאפשר חיבור למקור אספקה חלופית; מזמין התהר״ם יורה על אמצעי האספקה החלופית.
{{ח:תת|(ב)}} מותקן בעבור תהר״ם גנרטור קבוע לאספקה חלופית, יותקן במיתקן תהר״ם מפסק מחלף בהתאם {{ח:חיצוני|תקנות החשמל (התקנת גנרטורים למתח נמוך)|לתקנות החשמל (התקנת גנרטורים למתח נמוך), התשמ״ז–1987}}.
{{ח:תת|(ג)}} מופעל מקור אספקה חלופית באופן אוטומטי בזמן כשל באספקה הרגילה, יצויד התהר״ם באפשרות להפסיק כל מתח במיתקן תהר״ם, למעט המעגל האמור {{ח:פנימי|סעיף 6|בתקנה 6(ג)}}.
{{ח:תת|(ד)}} בכל תהר״ם קבוע שאינו מצויד במקור אספקה חלופית קבוע לפי תקנת משנה (ב), יותקן ציוד המאפשר להזינו גם מגנרטור נייח באמצעות תקע קבוע ומפסק מחלף ידני.

{{ח:קטע2|פרק ג|פרק ג׳: התקנות}}

{{ח:סעיף|9|התקנת כבל ומוליך}}
{{ח:תת|(א)}} כבל תת קרקעי המחבר בין ארון פיקוד לבין חלקי מיתקן תהר״ם, כגון עמוד, יותקן בצינור בלבד; כבל כאמור יהיה שלם ובלי חיבורים בין הדקי הציוד משני צדיו.
{{ח:תת|(ב)}} מוליך בין סרגלי הדקים או בין סרגל הדקים לבין ציוד יהיה רצוף לכל אורכו ובלי חיבורי ביניים.

{{ח:סעיף|10|חיבור מוליך}}
{{ח:תת|(א)}} חיבור חשמלי במיתקן תהר״ם ייעשה בהדק תקני או בחיבור מעיכה; אין להשתמש בהלחמות בדיל.
{{ח:תת|(ב)}} במעגל בו יש חשיבות לסדר החיבורים, יהיה המחבר מסוג שאינו מאפשר חיבור בסדר לא נכון.
{{ח:תת|(ג)}} מחבר חיצוני המשמש תהר״ם מיטלטל יוגן בדרגת הגנה IP 44X לפחות.
{{ח:תת|(ד)}} סרגל הדקים במיתקן תהר״ם יהיה מסוג II ומתאים למתח נומינלי של 600 עד 800 וולט בהתאם לפרקים 1 ו־2 לתקן הבין־לאומי 7-947 IEC {{ח:הערה|(תקן Low voltage switchgear and control gear IEC 947)}}.

{{ח:סעיף|11|הגנה בפני חשמול}}
{{ח:תת|(א)}} מיתקן תהר״ם יוגן בפני חשמול באחד מאמצעי ההגנה המפורטים להלן כמשמעותם {{ח:חיצוני|תקנות החשמל (הארקות ואמצעי הגנה בפני חשמול במתח עד 1,000 וולט)|בתקנות החשמל (הארקות ואמצעי הגנה בפני חשמול במתח עד 1,000 וולט), התשנ״א–1991}};
{{ח:תתת|(1)}} איפוס (TN-C-S, TN-S);
{{ח:תתת|(2)}} הארקת הגנה (TT);
{{ח:תתת|(3)}} זינה צפה (IT);
{{ח:תתת|(4)}} מתח נמוך מאוד לתהר״ם מיטלטל.
{{ח:תת|(ב)}} עמוד מתכת במיתקן תהר״ם קבוע, המוגן כאמור בתקנת משנה (א)(1) או (2) יוארק באמצעות מוליך הארקה (PE) מנחושת בחתך של 10 ממ״ר לפחות, אשר יתחבר, ישירות או בעקיפין, לפס ההארקה שבלוח הראשי של התהר״ם, נוסף על מוליך ההארקה (PE) הכלול בכבל הזינה.
{{ח:תת|(ג)}} מכסים ודלתות המאפשרים נגישות לחלקים חיים יצוידו בסגרים ובמנעולים המחייבים שימוש במפתח או בכלי מיוחד אחר לשם פתיחתם, ורק באמצעותם תתאפשר נגישות כאמור.
{{ח:תת|(ד)}} דלת המאפשרת גישה לאמצעי הפעלה ידני, כגון מפסק או לחיץ, תצויד ותחייב שימוש במפתח שונה מזה המיועד לפתיחת דלתות אחרות של התהר״ם; פתיחת דלת כאמור לא תאפשר גישה לחלקים אחרים של התהר״ם.
{{ח:תת|(ה)}} במיתקן תהר״ם תותקן הגנה בפני מגע מקרי בחלק חי באחת השיטות האלה:
{{ח:תתת|(1)}} התקנת מחיצות פנימיות שיבטיחו דרגת הגנה IP 2XX לפחות;
{{ח:תתת|(2)}} עטיפת חלקים חיים במלואם באמצעות חומר בידוד ושאינו ניתן להסרה.

{{ח:סעיף|12|מעטפת חיצונית כללית או עצמית}}
{{ח:ת}} מעטפת חיצונית כללית או מעטפת עצמית של פריט תהיה עמידה לנזקים והשפעות מכניות, חשמליות, תרמיות, ביולוגיות ואקלימיות הצפויות במקום התקנתה; דרגת הגנתה תהיה IP 44X לפחות.

{{ח:סעיף|13|שילוט עמוד הניזון משני מקורות זינה}}
{{ח:ת}} משמש עמוד תהר״ם מיתקן חשמלי נוסף המוזן ממעגל אחר, כגון תאורת רחוב, יותקן בעמוד שלט: ”זהירות – עמוד זה ניזון משני מקורות זינה“; השלט יהיה בר־קיימא.

{{ח:סעיף|14|תרשים מיתקן תהר״ם}}
{{ח:ת}} לכל מיתקן תהר״ם יהיה תרשים חשמלי מעודכן שיימצא בארון הפיקוד של התהר״ם.

{{ח:סעיף|15|בדיקות}}
{{ח:תת|(א)}} מיתקן החשמל של תהר״ם ייבדק לפני הפעלתו הראשונה, לאחר שינוי יסודי במיתקן ובכל בדיקה של המיתקן; לענין זה, ”שינוי יסודי“ – שינוי גודל מבטח המיתקן, שינו בשיטת ההגנה של המיתקן או החלפת חלק משמעותי של המיתקן.
{{ח:תת|(ב)}} תוצאות הבדיקה של מיתקן תהר״ם, כאמור בתקנת משנה (א), יירשמו ויישמרו בידי הבודק, או בעל המיתקן או מחזיקו או מפעילו, לפי הענין.
{{ח:תת|(ג)}} עכבת (אימפדנס) לולאת התקלה בארון הפיקוד תיבדק אחת לשנתיים לפחות.

{{ח:סעיף|16|תחולה}}
{{ח:ת}} תקנות אלה יחולו על מיתקני תהר״ם קבועים ומיטלטלים.

{{ח:סעיף|17|סייג לתחולה}}
{{ח:ת}} תקנות אלה לא יחולו על החלק האלקטרוני בתהר״ם הקשור בניהול תנועת כלי רכב והולכי רגל.

{{ח:סעיף|18|תחילה}}
{{ח:ת}} תחילתן של תקנות אלה שנה מיום פרסומן אך מותר לפעול לפי תקנות אלה בלבד מיום פרסומן.

{{ח:חתימות|כ״ג בטבת התשס״א (18 בינואר 2001)}}
* '''אברהם (בייגה) שוחט'''
שר התשתיות הלאומיות
{{ח:סוגר}}
{{ח:סוף}}
[[קטגוריה:בוט חוקים]]